એક છોકરો-છોકરી છે. બંને સાથે કોલેજમાં ભણે છે. છોકરો છોકરી કરતાં પ્રમાણમાં હોશિયાર, દેખાવડો અને પૈસાદાર છે. છોકરીનું ઘર-પરિવાર ગામડે છે, તે ગર્લ્સ હોસ્ટેલમાં રહે છે. બંનેની દિનચર્યામાં રોજ કઈક એવું થાય છે કે છોકરો અને છોકરી કા તો કેન્ટીનમાં કા તો કેમ્પસમાં સામસામા ભેગા થઈ જાય, કા તો લાઈબ્રેરીમાં કે ક્લાસરૂમમાં આજુબાજુમાં બેસવાનું થાય કા તો યુથ ફેસ્ટિવલની કોઈ સ્પર્ધામાં સંગે રહેવાનું થાય. એ છોકરો તે છોકરી વિશે બધું જાણે છે. તે છોકરી એ છોકરાં વિશે બધું જાણે છે. તે છોકરાં અને છોકરીનાં મિત્રો, શિક્ષકો સહિત ઘણાબધાને લાગે છે એ છોકરો અને છોકરી બધું ભૂત-ભાવી ભૂલીને એકબીજાનાં પ્રેમમાં પડી રહ્યાં છે.